अमित कुमार। लालगंज, रायबरेली डलमऊ मार्ग पर चचिहा मोड के निकट कार अनियंत्रित होकर पलट गई जिसमें दो युवकों की घटना पर मौत हो गई जबकि अन्य साथी गंभीर रूप से घायल हो गए। सभी लोग शादी समारोह से देर रात वापस लौट रहे थे। वह सभी डलमऊ से वापस भगवंतनगर स्थित अपने घर जा रहे थे तभी तकरीबन रात 2:00 बजे दुर्घटना हुई। कार मे 6 लोग सवार थे जिसमें 4 लोग घायल हैं और दो की मौत हो गई है मृतकों की पहचान पंकज निर्मल और अमर निर्मल के रूप हुई है। पुलिस ने शवों को कब्जे में लेकर पोस्टमार्टम के लिए भेज दिया है। घायलों की हालत गंभीर देखते हुए डॉक्टरों उन्हें जिला अस्पताल के लिए रिफर कर दिया है ।